Temeljem članka 15. stavak 2. Zakona o javnoj nabavi ("Narodne novine" broj 120/16., 114/22. i 48/26.) i članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 5-20- pročišćeni tekst, 8/20, 2/21 i 3/21 – pročišćeni tekst Općinsko vijeće Općine Vladislavci donijelo  je na 12. sjednici održanoj 22. rujna 2026. godine

PRAVILNIK 
o izmjenama i dopunama 
Pravilnika o jednostavnoj nabavi


Članak 1.
U članku 1. stavak 3. Pravilnika o jednostavnoj nabavi („Službeni glasnik“ Općine Vladislavci broj 6/26) riječi: „na odgovarajući način se“ brišu se a iza riječi primjenjuju dodaje se riječ: „se“.

Članak 2.
U članku 22. iza stavka 5. dodaje se novi stavak 6. koji glasi:
„Protiv rješenja o prigovoru žalba nije dopuštena, ali se može pokrenuti upravni spor pred nadležnim upravnim sudom.“

Članak 3.
Članak 23. mijenja se i sada glasi:
„O prigovoru odlučuje općinski načelnik rješenjem najkasnije u roku od pet dana od dana podnošenja  prigovora.
Za potrebe odlučivanja o prigovoru, općinski načelnik može ovlastiti druge osobe za pripremu prijedloga rješenja i provedbu potrebnih provjera.
Osoba koja sudjeluje u pripremi prijedloga rješenja ili provedbi provjera ne smije biti osoba koja je sudjelovala u pripremi ili provedbi postupka jednostavne nabave na koji se prigovor odnosi.
Rješenje o prigovoru dostavlja se putem modula jednostavne nabave u EOJN RH ili na drugi način određen pozivom.“


Članak 4.
	U članku 27. stavak 1. iza riječi: „Vladislavci“ dodaju se riječi: „i u Elektroničkom oglasniku javne nabave Republike Hrvatske (EOJN RH)“.

Članak 5.

Ovaj Pravilnik stupa na snagu prvog dana od dana objave u "Službenom glasniku" Općine Vladislavci.

